**Pakeistas**

**projektas**

**reg. Nr. T-45**

**2.45. darbotvarkės klausimas**

**Pasvalio rajono savivaldybės taryba**

**Sprendimas**

**DĖL pasvalio rajono savivaldybės tarybos 2020 m. GRUODŽIO 23 d. sprendimo nr. t1-252 „DĖL PASVALIO RAJONO SAVIVALDYBĖS TURTO VALDYMO, NAUDOJIMO IR DISPONAVIMO JUO TVARKOS APRAŠO PATVIRTINIMO“ PAKEITIMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės turto valdymo, naudojimo ir disponavimo juo tvarkos aprašo, patvirtinto Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), 14 punktą ir jį išdėstyti taip:

„14. Sprendimus dėl turto perdavimo valdyti, naudoti ir disponuoti juo patikėjimo teise priima Savivaldybės taryba, **išskyrus dėl turto, reikalingo ekstremaliųjų situacijų ir įvykių prevencijai, likvidavimui bei padarinių šalinimui, dėl kurio sprendimus priima Pasvalio rajono savivaldybės administracijos direktorius**.“.

**2. Įpareigoti Pasvalio rajono savivaldybės administracijos direktorių apie priimtus pagal šio sprendimo 1 punktą sprendimus informuoti Pasvalio rajono savivaldybės tarybą artimiausiame Pasvalio rajono savivaldybės tarybos posėdyje.**

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**Po komitetų posėdžių sprendimo projektas papildytas 2 punktu.**

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-02-10 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės tarybos 2020 m. GRUODŽIO 23 d. sprendimo nr. t1-252 „DĖL PASVALIO RAJONO SAVIVALDYBĖS TURTO VALDYMO, NAUDOJIMO IR DISPONAVIMO JUO TVARKOS APRAŠO PATVIRTINIMO“ PAKEITIMO**

2022-02-10

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) patvirtintas Pasvalio rajono savivaldybės turto valdymo, naudojimo ir disponavimo juo tvarkos aprašas (toliau – Aprašas), kuriame nustatyta, kad Savivaldybės turto savininko funkcijas įgyvendina Savivaldybės taryba, priimdama sprendimus įstatymų ir kitų teisės aktų nustatyta tvarka, o Sprendimus dėl turto perdavimo valdyti, naudoti ir disponuoti juo patikėjimo teise priima Savivaldybės taryba.

**2. Sprendimo projekto tikslai ir uždaviniai.**

Šiuo sprendimu siūloma pakeisti Aprašo 14 punktą, kuriame būtų nurodyta, kad turtą, reikalingą ekstremaliųjų situacijų ir įvykių prevencijai, likvidavimui bei padarinių šalinimui, savo įsakymais galėtų perduoti Pasvalio rajono savivaldybės administracijos direktorius.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyr. specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė